CELEX: 62011CN0257
Language: et
Date: 2011-05-26 00:00:00
Title: Kohtuasi C-257/11: Eelotsusetaotlus, mille on esitanud Curtea de Apel București (Rumeenia) 26. mai 2010 . aastal — SC Gran Via Moinești srl versus Agenția Naționala de Administrare Fiscala (ANAF), Administrația Finanțelor Publice Sector 1

13.8.2011   
            
            
               ET
            
            
               Euroopa Liidu Teataja
            
            
               C 238/4
            
         Eelotsusetaotlus, mille on esitanud Curtea de Apel București (Rumeenia) 26. mai 2010. aastal — SC Gran Via Moinești srl versus Agenția Naționala de Administrare Fiscala (ANAF), Administrația Finanțelor Publice Sector 1
   (Kohtuasi C-257/11)
   2011/C 238/08
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel București
   
      Põhikohtuasja pooled
   
   
      Apellatsioonkaebuse esitaja: SC Gran Via Moinești srl
   
      Vastustajad: Agenția Naționala de Administrare Fiscala (ANAF), Administrația Finanțelor Publice Sector 1
   
      Eelotsuse küsimused
   
   
               1.
            
            
               Kas teatavate lammutamisele kuuluvate ehitiste soetamine koos maatükiga käibemaksukohustuslasest äriühingu poolt, et ehitada vastavale maatükile elamukompleks, on elamukompleksi rajamise ettevalmistustöö ehk selle rajamiseks tehtud investeering, nii et ehitiste soetamisel tasutud käibemaksu saab maha arvata, võttes arvesse seda, mida sätestab 28. novembri 2006. aasta direktiiv 2006/112/EÜ (1), mis käsitleb ühist käibemaksusüsteemi, oma artiklites 167 ja 168?
            
         
               2.
            
            
               Kas koos maatükiga ostetud lammutamisele kuuluvate ehitiste lammutamise puhul selleks, et ehitada vastavale maatükile elamukompleks, tuleb korrigeerida ehitiste soetamisega seotud käibemaksu, võttes arvesse seda, mida sätestab 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi, oma artikli 185 lõikes 2?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).